CELEX: 32011D1011(02)
Language: ro
Date: 2011-10-10 00:00:00
Title: Decizia Comisiei din 10 octombrie 2011 de modificare a Deciziei 2007/602/CE de instituire a unui grup de dialog al părților interesate în domeniul sănătății publice și al protecției consumatorilor

11.10.2011   
            
            
               RO
            
            
               Jurnalul Oficial al Uniunii Europene
            
            
               C 299/6
            
         DECIZIA COMISIEI
   din 10 octombrie 2011
   de modificare a Deciziei 2007/602/CE de instituire a unui grup de dialog al părților interesate în domeniul sănătății publice și al protecției consumatorilor
   2011/C 299/07
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 169,
   întrucât:
   
               (1)
            
            
               Articolul 169 din Tratatul privind funcționarea Uniunii Europene (TFUE) conferă Uniunii sarcina de a asigura un nivel mare de protecție a consumatorilor, precum și cea de a promova drepturile consumatorilor de a dispune de informații și de a se organiza pentru a-și proteja interesele.
            
         
               (2)
            
            
               Prin Decizia 2007/602/CE a Comisiei (1) s-a instituit un „grup de dialog al părților interesate” în domeniul sănătății publice și al protecției consumatorilor începând cu 10 octombrie 2007, pentru a consilia Comisia cu privire la cele mai bune practici în cadrul procesului de consultare și pentru a o ajuta să adapteze mai bine procesele de implicare a părților interesate la necesitățile acestora, în domeniile mai sus-menționate.
            
         
               (3)
            
            
               În conformitate cu articolul 3 alineatul (4) din respectiva decizie, membrii sunt numiți pentru un mandat de patru ani, care nu poate fi reînnoit. Cu toate acestea, în ceea ce privește numai prima desemnare a membrilor, jumătate din membri sunt numiți pentru un mandat de doi ani, care nu poate fi reînnoit. Comisia a stabilit un mandat mai scurt pentru jumătate dintre membri în vederea limitării perturbărilor generate de înlocuirea integrală a membrilor grupului.
            
         
               (4)
            
            
               Comisia a desemnat membrii grupului de dialog al părților interesate prin Decizia 2007/793/CE a Comisiei (2) și a precizat durata mandatului acestora prin Decizia 2009/783/CE a Comisiei (3). În consecință, mandatul a zece membri a fost fixat la patru ani, începând cu data de 29 noiembrie 2007 până la data de 29 noiembrie 2011, iar 10 noi membri au fost numiți pentru un mandat complet de patru ani, care se încheie în noiembrie 2013.
            
         
               (5)
            
            
               Grupul de dialog al părților interesate a avansat considerabil în activitatea de dezvoltare a unui cod al bunelor practici, în consultare cu DG Sănătate și Consumatori. Reînnoirea componenței grupului în acest moment ar afecta acest proces, precum și continuitatea acestuia.
            
         
               (6)
            
            
               Pe baza experienței acumulate, actuala componență a grupului de dialog al părților interesate a atins un echilibru în privința părților interesate, provenite atât din cadrul industriei, cât și din cel al organizațiilor neguvernamentale a căror obiect de activitate intră sub incidența domeniilor de politici vizate de Direcția Generală Sănătate și Consumatori, asigurându-se o gamă largă de expertiză relevantă și de proveniențe geografice din cadrul Uniunii, precum și un echilibru între bărbați și femei.
            
         
               (7)
            
            
               Prin urmare, este adecvată menținerea actualei componențe a grupului de dialog al părților interesate până în noiembrie 2013, când mandatul său se va încheia,
            
         DECIDE:
   Articolul 1
   Decizia 2007/602/CE se modifică după cum urmează:
   
               1.
            
            
               La articolul 3, alineatul (4) se înlocuiește cu următorul text:
               „(4)   După desemnare, membrii rămân în funcție până la data de 2 noiembrie 2013.”
            
         
               2.
            
            
               La articolul 3, alineatul (5) se înlocuiește cu următorul text:
               „(5)   Membrii care nu mai sunt în măsură să contribuie în mod eficient la dezbaterile grupului, care demisionează sau care nu îndeplinesc condițiile menționate la alineatul (3) din prezentul articol sau la articolul 339 din TFUE pot fi înlocuiți de către Comisie.”
            
         
               3.
            
            
               La articolul 3, alineatul (7) se înlocuiește cu următorul text:
               „(7)   Numele membrilor desemnați cu titlu personal sunt incluse în lista din anexa la prezenta decizie. Numele membrilor se centralizează, se prelucrează și se publică în conformitate cu Regulamentul (CE) nr. 45/2001.”
            
         Articolul 2
   Anexa la prezenta decizie, care conține o listă cu membrii grupului de dialog al părților interesate, se inserează ca anexă la Decizia 2007/602/CE.
   Articolul 3
   Prezenta decizie intră în vigoare la 2 noiembrie 2011.
   
      Adoptată la Bruxelles, 10 octombrie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 234, 6.9.2007, p. 13.
   
      (2)  JO L 320, 6.12.2007, p. 33.
   
      (3)  JO L 279, 24.10.2009, p. 6.
   
      ANEXĂ
      Grupul de dialog al părților interesate este compus din următorii membri:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  CEPONYTE Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LOGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich